গ্রেসন চ্যান্স
গ্রেসন মাইকেল চ্যান্স (ইংরেজিতে: Greyson Michael Chance) একজন মার্কিন পপ-রক সঙ্গীতশিল্পী এবং পিয়ানো বাদক। গ্রেসন, লেডি গাগা’র একটি গান ২০১০-এর এপ্রিলে পরিবেশনা করে ইউটিউবে খ্যাতি অর্জন করেন। গ্রেসনের প্রযোজনায় দুইটি গান “স্টারস” এবং “ব্রোকেন হার্ট” ইউটিউবের মাধ্যমে বিশ্বব্যাপী ব্যাপক খ্যাতি অর্জন করে। তার প্রথম অ্যালবাম হোল্ড অন টিল দ্য নাইট ২০১১ এর অগাস্টে প্রকাশিত হয়।